title: Regulamentul de punere în aplicare (UE) 2019/522 al Comisiei din 27 martie 2019 de modificare a Regulamentului de punere în aplicare (UE) nr. 1191/2014 în ceea ce privește raportarea datelor referitoare la producția și la importurile și exporturile de polioli care conțin hidrofluorocarburi în temeiul articolului 19 din Regulamentul (UE) nr. 517/2014

text:
                  28.3.2019

                  RO

                  Jurnalul Oficial al Uniunii Europene

                  L 86/37

         REGULAMENTUL DE PUNERE ÎN APLICARE (UE) 2019/522 AL COMISIEI
         din 27 martie 2019
         de modificare a Regulamentului de punere în aplicare (UE) nr. 1191/2014 în ceea ce privește raportarea datelor referitoare la producția și la importurile și exporturile de polioli care conțin hidrofluorocarburi în temeiul articolului 19 din Regulamentul (UE) nr. 517/2014
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 517/2014 al Parlamentului European și al Consiliului din 16 aprilie 2014 privind gazele fluorurate cu efect de seră și de abrogare a Regulamentului (CE) nr. 842/2006 (1), în special articolul 19 alineatul (7),
         întrucât:

                     (1)

                     Regulamentul de punere în aplicare (UE) nr. 1191/2014 al Comisiei (2) precizează mijloacele și formatul utilizate pentru raportul care trebuie transmis în temeiul articolului 19 din Regulamentul (UE) nr. 517/2014 în legătură cu utilizarea anumitor gaze fluorurate cu efect de seră ca intermediari de sinteză sau dacă sunt introduse pe piață produse sau echipamente care conțin astfel de gaze de către producătorii, importatorii și exportatorii de astfel de gaze și de către întreprinderile care distrug gazele respective.

                     (2)

                     Prin Decizia XXX/10 (3) a părților la Protocolul de la Montreal privind substanțele care epuizează stratul de ozon la Convenția de la Viena privind protecția stratului de ozon (4) („Protocolul de la Montreal”) au fost stabilite formularele de raportare revizuite care trebuie utilizate pentru raportarea substanțelor reglementate, inclusiv a producției de trifluormetan (HFC-23) ca subprodus și a importurilor și exporturilor de polioli care conțin hidrofluorocarburi, după intrarea în vigoare la nivel mondial, la 1 ianuarie 2019, a Amendamentului de la Kigali la acest protocol privind reducerea treptată a hidrofluorocarburilor (HFC) (5).

                     (3)

                     Formatul de raportare stabilit în anexa la Regulamentul de punere în aplicare (UE) nr. 1191/2014 ar trebui modificat în scopul alinierii sale la formatul de raportare stabilit în Decizia XXX/10, utilizat de părțile la Protocolul de la Montreal. Acest lucru ar permite Uniunii să își îndeplinească obligațiile de raportare prevăzute în Protocolul de la Montreal.

                     (4)

                     Măsurile prevăzute de prezentul regulament sunt conforme cu avizul comitetului instituit prin articolul 24 alineatul (1) din Regulamentul (UE) nr. 517/2014,

               ADOPTĂ PREZENTUL REGULAMENT:

            Articolul 1
            Anexa la Regulamentul de punere în aplicare (UE) nr. 1191/2014 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 martie 2019.

                  Pentru Comisie

                  Președintele

               Jean-Claude JUNCKER

            (1)  JO L 150, 20.5.2014, p. 195.

            (2)  Regulamentul de punere în aplicare (UE) nr. 1191/2014 al Comisiei din 30 octombrie 2014 de stabilire a formatului și mijloacelor de prezentare a raportului menționat la articolul 19 din Regulamentul (UE) nr. 517/2014 al Parlamentului European și al Consiliului privind gazele fluorurate cu efect de seră (JO L 318, 5.11.2014, p. 5).

            (3)  Decizia XXX/10 a părților la Protocolul de la Montreal adoptată la 9 noiembrie 2018.

            (4)  Decizia 88/540/CEE a Consiliului din 14 octombrie 1988 privind încheierea Convenției de la Viena privind protecția stratului de ozon și a Protocolului de la Montreal privind substanțele care epuizează stratul de ozon (JO L 297, 31.10.1988, p. 8).

            (5)  Decizia XXVIII/1 a părților la Protocolul de la Montreal adoptată la 15 octombrie 2016.

            ANEXĂ
            Anexa la Regulamentul (UE) nr. 1191/2014 se modifică după cum urmează:

                        1.

                        Tabelul din secțiunea 1 se înlocuiește cu următorul tabel:

                                    „INFORMAȚII DE COMUNICAT

                                       OBSERVAȚII

                                    1A

                                    Cantitatea totală produsă de instalațiile din Uniune

                                    1Aa

                                                —

                                                din care: cantități necaptate

                                    1A_a

                                                —

                                                din care: cantități distruse

                                    Dacă distrugerea în linie este efectuată de o altă întreprindere, ar trebui precizată denumirea acestei întreprinderi
                                    Producătorii care efectuează distrugeri raportează în secțiunea 8 cantitățile totale distruse

                                       CANTITĂȚI CALCULATE AUTOMAT

                                    1Ab

                                                —

                                                din care: cantitatea totală generată și captată

                                    1Ab = 1A – 1Aa

                                       INFORMAȚII DE COMUNICAT

                                    1B

                                                —

                                                din care: cantitatea produsă de instalațiile din Uniune constând în subproduse recuperate sau produse nedorite, dacă subprodusele sau produsele respective au fost distruse în aceste instalații înainte de introducerea pe piață

                                    Producătorii care efectuează distrugeri raportează în secțiunea 8 cantitățile totale distruse

                                    1C

                                                —

                                                din care: cantitatea produsă de instalațiile din Uniune constând în subproduse recuperate sau produse nedorite, dacă subprodusele sau produsele respective au fost predate altor întreprinderi în vederea distrugerii, fără a fi fost introduse în prealabil pe piață

                                    Se precizează denumirea întreprinderii care a efectuat distrugerea

                                    1C_a

                                                —

                                                din care: cantitatea de hidrofluorocarburi produse pentru utilizări ca intermediari de sinteză în Uniune

                                    Se indică statul membru în care va avea loc utilizarea ca intermediar de sinteză

                                    1C_a1

                                                —

                                                din care: fără captare prealabilă

                                    A se raporta numai pentru HFC-23

                                       CANTITĂȚI CALCULATE AUTOMAT

                                    1C_a2

                                                —

                                                din care: după captare prealabilă

                                    1C_a2 = 1C_a – 1C_a1;
                                    A se calcula numai pentru HFC-23

                                       INFORMAȚII DE COMUNICAT

                                    1C_b

                                                —

                                                din care: cantitatea de hidrofluorocarburi produse pentru utilizări în Uniune exceptate în temeiul Protocolului de la Montreal

                                    Se precizează tipul de utilizare exceptată

                                       CANTITĂȚI CALCULATE AUTOMAT

                                    1D

                                                —

                                                din care: cantitatea totală produsă care a fost captată și distrusă fără a fi fost introdusă în prealabil pe piață

                                    1D = 1B + 1C

                                    1E

                                    producția disponibilă pentru vânzare sau pentru utilizare ca intermediari de sinteză

                                    1E = 1A – 1D – 1A_a”

                        2.

                        În tabelul din secțiunea 2 se adaugă următorul rând 2F:

                                    „2F

                                    Cantitatea de hidrofluorocarburi din poliolii preamestecați”

                        3.

                        În tabelul din secțiunea 3 se adaugă următorul rând 3J:

                                    „3J

                                    Cantitatea de hidrofluorocarburi din poliolii preamestecați”


title: Regulamentul de punere în aplicare (UE) 2019/594 al Comisiei din 8 aprilie 2019 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Vitellone Bianco dell'Appennino Centrale” (IGP)]

text:
                  12.4.2019

                  RO

                  Jurnalul Oficial al Uniunii Europene

                  L 103/21

         REGULAMENTUL DE PUNERE ÎN APLICARE (UE) 2019/594 AL COMISIEI
         din 8 aprilie 2019
         de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Vitellone Bianco dell'Appennino Centrale” (IGP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Italiei de aprobare a unei modificări a caietului de sarcini al indicației geografice protejate „Vitellone Bianco dell'Appennino Centrale”, înregistrată în temeiul Regulamentului (CE) nr. 1107/96 al Comisiei (2).

                     (2)

                     Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene (3), în conformitate cu articolul 50 alineatul (2) litera (a) din regulamentul respectiv.

                     (3)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

               ADOPTĂ PREZENTUL REGULAMENT:

            Articolul 1
            Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Vitellone Bianco dell'Appennino Centrale” (IGP).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 8 aprilie 2019.

                  Pentru Comisie,

                  Pentru Președinte,

               Phil HOGAN

                  Membru al Comisiei

            (1)  JO L 343, 14.12.2012, p. 1.

            (2)  Regulamentul (CE) nr. 1107/96 al Comisiei din 12 iunie 1996 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului. (JO L 148, 21.6.1996, p. 1).

            (3)  JO C 441, 7.12.2018, p. 20.


title: Regulamentul de punere în aplicare (UE) 2019/595 al Comisiei din 11 aprilie 2019 de modificare a Regulamentului (CE) nr. 1635/2006 al Comisiei de stabilire a normelor de aplicare a Regulamentului (CEE) nr. 737/90 al Consiliului, ca urmare a retragerii Regatului Unit al Marii Britanii și Irlandei de Nord din Uniune (Text cu relevanță pentru SEE.)

text:
                  12.4.2019

                  RO

                  Jurnalul Oficial al Uniunii Europene

                  L 103/22

         REGULAMENTUL DE PUNERE ÎN APLICARE (UE) 2019/595 AL COMISIEI
         din 11 aprilie 2019
         de modificare a Regulamentului (CE) nr. 1635/2006 al Comisiei de stabilire a normelor de aplicare a Regulamentului (CEE) nr. 737/90 al Consiliului, ca urmare a retragerii Regatului Unit al Marii Britanii și Irlandei de Nord din Uniune
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 733/2008 al Consiliului din 15 iulie 2008 privind condițiile de import al produselor agricole originare din țările terțe în urma accidentului produs la centrala nucleară de la Cernobâl (1), în special articolul 4,
         întrucât:

                     (1)

                     La 29 martie 2017, Regatul Unit al Marii Britanii și Irlandei de Nord (denumit în continuare „Regatul Unit”) a transmis notificarea intenției sale de a se retrage din Uniune în temeiul articolului 50 din Tratatul privind Uniunea Europeană. Tratatele nu se vor mai aplica Regatului Unit de la data intrării în vigoare a unui acord de retragere sau, în lipsa încheierii unui acord, la doi ani după respectiva notificare, cu excepția cazului în care Consiliul European, în acord cu Regatul Unit, decide în unanimitate să prelungească această perioadă. Regatul Unit va deveni, din acel moment, țară terță.

                     (2)

                     Regulamentul (CE) nr. 1635/2006 (2) al Comisiei impune statelor membre să se asigure că autoritățile competente din țările terțe afectate de accidentul de la Cernobâl eliberează certificate de export care atestă că produsele pe care le însoțesc respectă valorile maxime admise stabilite în Regulamentul (CE) nr. 733/2008. Respectivele țări terțe sunt enumerate în anexa II la Regulamentul (CE) nr. 1635/2006.

                     (3)

                     Regulamentul de punere în aplicare (UE) 2019/370 (3) al Comisiei a modificat Regulamentul (CE) nr. 1635/2006 pentru a include Regatul Unit în anexa II la respectivul regulament. Regulamentul de punere în aplicare (UE) 2019/370 se va aplica din ziua următoare datei la care tratatele încetează să se aplice Regatului Unit și pe teritoriul acestuia în temeiul articolului 50 alineatul (3) din Tratatul privind Uniunea Europeană, cu excepția cazului în care, până la acea dată, a intrat în vigoare un acord de retragere sau a fost prelungită perioada de doi ani menționată la articolul 50 alineatul (3) din Tratatul privind Uniunea Europeană.

                     (4)

                     La cererea Regatului Unit, Consiliul European a decis la 22 martie 2019 să prelungească perioada menționată la articolul 50 alineatul (3) din Tratatul privind Uniunea Europeană. În consecință, nu mai pot fi îndeplinite condițiile aplicării Regulamentului de punere în aplicare (UE) 2019/370, prevăzute la articolul 2 din respectivul regulament.

                     (5)

                     Prin urmare, anexa II la Regulamentul (CE) nr. 1635/2006 ar trebui modificată în consecință și ar trebui stabilite condițiile referitoare la aplicarea modificării respective.

                     (6)

                     Prezentul regulament ar trebui să intre în vigoare în regim de urgență.

                     (7)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            În anexa II la Regulamentul (CE) nr. 1635/2006 se adaugă următoarea mențiune:

               „Regatul Unit al Marii Britanii și Irlandei de Nord”.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.
            Prezentul regulament se va aplica din ziua următoare datei la care dreptul Uniunii încetează să se aplice Regatului Unit și pe teritoriul acestuia.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 11 aprilie 2019.

                  Pentru Comisie

                  Președintele

               Jean-Claude JUNCKER

            (1)  JO L 201, 30.7.2008, p. 1.

            (2)  Regulamentul (CE) nr. 1635/2006 al Comisiei din 6 noiembrie 2006 de stabilire a normelor de aplicare a Regulamentului (CEE) nr. 737/90 al Consiliului privind condițiile de import al produselor agricole originare din țările terțe în urma accidentului produs la centrala nucleară de la Cernobâl (JO L 306, 7.11.2006, p. 3).

            (3)  Regulamentul de punere în aplicare (UE) 2019/370 al Comisiei din 7 martie 2019 de modificare a Regulamentului (CE) nr. 1635/2006 al Comisiei de stabilire a normelor de aplicare a Regulamentului (CEE) nr. 737/90 al Consiliului, ca urmare a retragerii Regatului Unit al Marii Britanii și Irlandei de Nord din Uniune (JO L 68, 8.3.2019, p. 1).


title: Regulamentul de punere în aplicare (UE) 2019/842 al Comisiei din 22 mai 2019 de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină

text:
                  24.5.2019

                  RO

                  Jurnalul Oficial al Uniunii Europene

                  L 138/79

         REGULAMENTUL DE PUNERE ÎN APLICARE (UE) 2019/842 AL COMISIEI
         din 22 mai 2019
         de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183 litera (b),
         având în vedere Regulamentul (UE) nr. 510/2014 al Parlamentului European și al Consiliului din 16 aprilie 2014 de stabilire a regimului comercial aplicabil anumitor mărfuri rezultate din transformarea produselor agricole și de abrogare a Regulamentelor (CE) nr. 1216/2009 și (CE) nr. 614/2009 ale Consiliului (2), în special articolul 5 alineatul (6) litera (a),
         întrucât:

                     (1)

                     Regulamentul (CE) nr. 1484/95 al Comisiei (3) a stabilit normele de aplicare a sistemului de taxe la import suplimentare și a fixat prețurile reprezentative în sectorul cărnii de pasăre și în cel al ouălor, precum și pentru ovalbumină.

                     (2)

                     Din controlul regulat al datelor pe baza cărora se stabilesc prețurile reprezentative pentru produsele din sectorul cărnii de pasăre și din cel al ouălor, precum și pentru ovalbumină, rezultă că este necesară modificarea prețurilor reprezentative pentru importurile de anumite produse, ținând cont de variațiile prețurilor în funcție de origine.

                     (3)

                     Regulamentul (CE) nr. 1484/95 ar trebui modificat în consecință.

                     (4)

                     Deoarece este necesar să se asigure aplicarea măsurii respective cât mai rapid posibil după ce devin disponibile datele actualizate, prezentul regulament ar trebui să intre în vigoare la data publicării sale,

               ADOPTĂ PREZENTUL REGULAMENT:

            Articolul 1
            Anexa I la Regulamentul (CE) nr. 1484/95 se înlocuiește cu textul din anexa la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 22 mai 2019.

                  Pentru Comisie,

                  Pentru Președinte,

               Jerzy PLEWA

                  Director general

                  Direcția Generală Agricultură și Dezvoltare Rurală

            (1)  JO L 347, 20.12.2013, p. 671.

            (2)  JO L 150, 20.5.2014, p. 1.

            (3)  Regulamentul (CE) nr. 1484/95 al Comisiei din 28 iunie 1995 de stabilire a normelor de aplicare a sistemului de drepturi de import suplimentare și de fixare a prețurilor reprezentative în sectoarele cărnii de pasăre și ouălor și pentru albumina din ouă, și de abrogare a Regulamentului nr. 163/67/CEE (JO L 145, 29.6.1995, p. 47).

            ANEXĂ

                     „ANEXA I

                                 Codul NC

                                 Denumirea mărfurilor

                                 Prețul reprezentativ
                                 (în EUR/100 kg)

                                 Garanția menționată la articolul 3
                                 (în EUR/100 kg)

                                 Originea (1)

                                 0207 12 90

                                 Carcase de păsări de curte din specia Gallus domesticus, congelate, denumite «pui 65 %»

                                 120,2

                                 0

                                 AR

                                 0207 14 10

                                 Bucăți dezosate de păsări de curte din specia Gallus domesticus, congelate

                                 255,6

                                 13

                                 AR

                                 207,8

                                 28

                                 BR

                                 219,7

                                 24

                                 TH

                                 1602 32 11

                                 Preparate nefierte din păsări de curte din specia Gallus domesticus

                                 276,2

                                 3

                                 BR

               ”

               (1)  Nomenclatorul țărilor stabilit prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7).